Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 661

b) ha az Egyesület értekezletein vagy ülésein a főtitkár vagy az érintett Iroda igazgatójának tájékoztatását követően bármelyik küldöttség saját maga, saját költségére intézkedik a saját nyelvéről az Alapokmány 29. cikkének idevágó rendelkezésében említett bármelyik nyelvre történő szóbeli fordítás iránt. PP-98 2) A fenti 491. pontban meghatározott esetben a főtitkár a lehetséges mértékig eleget tesz a kérelemnek, miután az érintett Tagállamoktól olyan kötelezettségvállalást szerzett be, hogy a felmerülő költségeket szabályszerűen megtérítik az Egyesület részére. 3) A fenti 492. pontban meghatározott esetben az érintett küldöttség a fentieken túlmenően kívánságára és a saját költségére intézkedhet az Alapokmány 29. cikkének vonatkozó rendelkezésében említett egyik nyelvről a saját nyelvére történő szóbeli fordítás iránt. PP-98 Az Alapokmány 29. cikkének vonatkozó rendelkezéseiben említett dokumentumok bármelyikét közzé lehet tenni az ott meghatározottakon kívüli más nyelveken, feltéve, hogy az e közzétételt kérő Tagállamok vállalják a teljes felmerülő fordítási és publikációs költség megtérítését. V. FEJEZET A távközlési szolgáltatások üzemeltetésére vonatkozó vegyes rendelkezések

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes